skside_sh_wmf

|  |  |
| --- | --- |
| Møtereferat | **Oppvekst og levekår**  Lassa skole  Postadr.: Rektor Berntsensgate 9, 4022 Stavanger  Besøksadr.: Rektor Berntsensgate 9  E-post: lassa.skole@stavanger.kommune.no  www.stavanger.kommune.no  Org.nr.: NO 964 965 226 |

|  |  |  |
| --- | --- | --- |
| Gruppe: Driftstyre |  | |
| Møtested: Lassa skole |  | |
| Møtedato/ -tid: 25.02.2015 kl.18.00 – 20.00 |  | |
| Møteleder Øyvind Gundersen |  |  | |
| Deltakere: Øyvind Gundersen (Driftstyreleder)  Nina Thowsen, (foreldrerepr)  Hildegunn Huse (ansattes repr.)  Nadine Littman, (SFO leder – komm.representant)  Ingvar Lunde (ledelsen)  Nadine Littmann (komm. representant)  Marit Vikse (politisk representant)  Felix Soma Hauge, Hedda Holm Nag og Lea Norheim Schmidt (elevrådsrepresentanter)  Kristin Haugen Olsen (rektor) |  | |
|  |  | |
| Referent: Kristin Haugen Olsen  Forfall: Elevrådsrepresentantene |  | |

|  |  |  |
| --- | --- | --- |
| REFERANSE | JOURNALNR | DATO |
|  |  | 26.02.2015 |

| **Sak nr.:** |  | **Ansvar** |
| --- | --- | --- |
| 1/15 | Godkjenning av innkalling og møtebok fra 02.10.2014  Innkalling og møtebok godkjent. |  |
| Orient. | **Nytt fra Elevråd:**  Forfall  **Nytt fra FAU:**   * Ny FAU leder Geir Olav Hagen * Fau var med på felles foreldremøte – positiv tilbakemelding på dette. * Politisk gruppe har jobbet med økonomi og fikk et bra resultat av arbeidet i høst. Er fremdeles opptatt av budsjettet for 2015 og vil være aktive hvis situasjonen krever det. * Trygghetsvakter gjennomført – positiv tilbakemelding.   **Nytt fra rektor**   * Det er sendt ut 58 vedtaksbrev for neste års 1.klasse. * Vi har mottatt to klager som det er gitt avslag på. Elever som har søkt på bakgrunn av fritt skolevalg, har fått avslag. Unntak av fire plasser, som allerede har søsken hos oss. Avhjelpe Eiganes. * Ståstedsanalyse – se egen sak. * Gjennomført skolevandring i timene til” våre” trinn og har hatt fokus på oppstart på timene. Etter kriterier vi har blitt enige om representerer en god start på en time. Fortsetter neste skoleår. * Medarbeidersamtaler – kartlegging før neste skoleår. Reelle samtaler gjennomføres til høsten.   **Nytt fra Skolemiljøutvalget**   * Gjennomfører møte 26.02.2015 * Else Marie Pedersen er foreldrenes representant. * Vil ta opp resultatene fra Elevundersøkelsen og Trivselsundersøkelsen. |  |
| 2/15 | **Nytt fra SFO:**  Nadine har permisjon i 50% til oktober 2015. Vikar i 50% når Nadine ikke er på jobb.  Har fått gode tilbakemeldinger fra foreldre.  To baseledere har vært på kurs og fått god kompetanseheving.  2.januar hadde vi planleggingsdag om barn og seksualitet med Birgitte Hegge. |  |
| 3/15 | **Presentasjon av resultater fra foreldreundersøkelsen SFO v/ SFO leder Nadine Littmann**  Var veldig fornøyd med resultatene. Hadde gått opp på alle områder.  Resultatene er presentert for personalet på SFO. Jobber videre med gode tiltak innen de ulike områdene.  Resultatene ligger vedlagt.  [Resultater foreldreundersøkelsen](http://www.linksidene.no/lassa/artikkel/6656)  DS tok orienteringen til etterretning. |  |
| 4/15 | **Budsjett 2015 orientering v/rektor**  Nytt i 2014 - ikke var mulighet til å overføre +/-3% av budsjett.  Lassa skole har hatt en veldig god økonomistyring i alle år.  Vi har overført midler fra drift hvert år som har hjulpet oss de gangene vi har brukt for mye på lønn og har måttet dekke opp.  Overføringer fra 2013 ble brukt til å dekke opp på overforbruk lønn i 2014– samt investeringer for å gjøre behovet for investeringer i 2015 mindre.  Desember 2014 – investerte vi i bøker, IKT utstyr mm. noe som gjør behovet for nyinvesteringer mindre i 2015.  Vi har merforbruk på lønn hver måned – fra 2014 –i tillegg til kutt i budsjettene i 2015.  Skole/SFO samlet – Forbruk på 99,05  Skole 99,39 (lønn 104,9%)  SFO 96,58 ( lønn 99,75)  **Budsjett 2015.**  Det er kutt i budsjettene til Stavanger Kommune i 2015.  Gjelder alle tjenesteområder – sykehjem, park og Idrett, barnehager, skoler mm.  Sviktende skatteinngang og økt arbeidsledighet. Høyeste på mange år. HØP bebuder kutt hvert år frem til 2018 – økning i kutt.  Vi må forholde oss til realiteten, noe som betyr kutt i tjenestetilbudet.  Til sammen skal Lassa skole kutte litt over 2,1 mill.  Utviklingen fra skoleåret 2012-2013 og frem til nå viser en klar økning i antall elever og antall vedtakstimer, altså økt tjenesteproduksjon.   Økningen i antall fosterhjemsplasserte barn og elever i private skoler som mottar spesialundervisning tilsvarer en kostnadsøkning på kr 11 mill.  Økningen i antall fosterhjemsplasserte barn i andre kommuner, ordinær undervisning, tilsvarer en kostnadsøkning på kr 4 mill.  I tillegg er det et behov for økte rammer til elever i ATO/forsterkede skoler på kr 2 mill.  Samlet utgjør dette kr 17 mill. i 2015.    Rådmannen har orientert kommunalstyrets leder og AU-oppvekst om denne utviklingen og at dette har medført reduksjon i budsjettrammene til de kommunale skolene for å dekke inn de kr 17 mill.    Dette fikk vi som kutt etter at vi hadde fått budsjettet med det opprinnelige kuttet.  Snittlønn på Lassa er 675.000 – altså ca. 3 stillinger.  Da har vi flere muligheter – dette vil vi ta sammen med tillitsvalgte.  Ikke erstatte personer i permisjon.  La vikariater «gå ut»  Melde overtallighet  Venter enda på et budsjettrundskriv – gir oss nøkkelen til utregninger.  Ressursfordeling – nå inne i elevressursen.  Til neste år 27 elever med behov for spesialundervisning.  I dag har vi 75 timer i løpet av en uke hvor vi er to lærere i klasserommet.  Innsparinger må tas på høsten – bortsett fra hvis noen går i permisjon.  Innsparing 2 stillinger er 50 av disse timene.  Når vi vet at dette er første runde –og det vil komme flere sparetiltak, vil det være vanskelig å oppfylle lovpålagte oppgaver for oss.  Skal må se på oppgaver som:  Bibliotek  Svømmeundervisning  Mat og Helse  Delingstimer i KogH  Driftstyremøter  Permisjoner  **Vedtak:**  Driftstyret vedtok ikke Lassa skole sitt budsjett.  Kontakter Økonomiavdelingen for å få de til å forklare fordelingsmodellen.  Det skrives et brev fra skolen med ønske om et møte med skolesjefen for å få lagt frem Lassa skole sin økonomiske situasjon**.** |  |
| 5/15 | **Skoleruta 2015/2016**  [**Skriv skoleruta 2015 2016.doc**](file:///\\svgkomm.svgdrift.no\Users\sk28776\Driftsstyre%20Lassa%20skole\Skriv%20skoleruta%202015%202016.doc)  Skolens forslag til planleggingsdager er følgende:   * 11. - 14.august * 12.novmber * 2 ettermiddager/kvelder vårhalvåret 2016.   SFO sitt forslag til planleggingsdager:   * 31.juli * 08.og 9.oktober * 13.november * 19.februar   **Vedtak:**  Forslag vedtatt |  |
| 6/15 | **Presentasjon av foreldreundersøkelsen på 3. og 6. trinn v/ rektor**  Gode resultater. Følges opp etter standard prosedyre**.**  Legges ut på skolens hjemmeside.    Informasjon tatt til etterretning**.** |  |
| 7/15 | **Presentasjon av resultater fra Nasjonale prøver på 5. trinn v/ avdelingsleder Ingvar Lunde.**  [**Resultater Nasjonale prøver**](http://www.linksidene.no/lassa/Underside/2827)    Lassa skole scorer godt på de nasjonale prøvene. Vi er imidlertid ikke helt fornøyde med resultatene i lesing, noe som samsvarer med personalet sin egenvurdering når det gjelder utviklingsbehov. Scorene er gode, men vi ønsker å bli enda bedre på lesing.  Lesing blir et satsningsområde for Lassa skole til neste år.  Resultater ligger vedlagt.  Følges opp etter standard prosedyrer for Lassa skole.  **Prosedyre for oppfølging av nasjonale prøver og lese/regne kartlegging på Lassa skole:**   1. Alle trinn har oppfølgingsmøte med sin inspektør/ rektor innen en uke etter at resultatene foreligger. Inspektør/ rektor er ansvarlig for å kalle inn til samtalen.   Samtalen skal inneholde følgende spørsmålstillinger:   * ELEVNIVÅ: * Speiler resultatet det faglige nivået slik en oppfatter det? * Hva er det eventuelt som avviker? * Varierer resultatene mellom elevgrupper på samme skole? * Er det noen som gjør det bedre/dårligere enn forventet? Hvorfor? Hvordan følge opp elevene? * Hva vil gjøres for å løfte elever som ligger på laveste mestringsnivå? * SYSTEMNIVÅ: * Benytter vi lærerkompetansen riktig? Faglærer vs.klasselærer? * Er organiseringen vi har valgt optimal i forhold til læring? * Hvilke pedagogiske og organisatoriske råd vil trinnet gi kollegiet?  1. Teamene, sammen med sin inspektør/ rektor blir enige om hvilke tiltak/organisering/disponering av ressursene / ulike verk/materiell en ønsker å prøve ut. 2. Tiltakene formuleres skriftlig, det lages en fremdriftsplan med tidsfrister og ansvarsfordeling og det avtales en dato for evaluering. Rektor/ inspektør holdes informert. 3. Foreldre informeres om resultatene ved en forberedt samtale hvor også eventuelle tiltak legges frem. 4. Resten av personalet informeres eller gjøres klar over at resultatene er lagt ut. 5. Resultater fra alle obligatoriske kartlegginger og brukerundersøkelser skal legges fram for skolens driftsstyre sammen med eventuelle forslag til forbedringer/oppfølgende tiltak. 6. Tiltak følges opp i medarbeidersamtale med din nærmeste leder.   **Informasjonen tatt til etterretning.** |  |
| 8/15 | **Presentasjon av resultater fra Elevundersøkelsen 2014 v/ rektor**  [**Resultater Elevundersøkelsen**](http://www.linksidene.no/lassa/artikkel/6775)  Lassa skole hadde veldig gode resultater på Elevundersøkelsen som er gjennomført av alle elever på 7.trinn. Vi er spesielt fornøyde med fraværet av mobbing. Elevene ved Lassa viser høy grad av motivasjon, trivsel og opplever støtte både på skolen og hjemme.  Resultatene ligger vedlagt.  Informasjon tatt til etterretning. |  |
| 9/15 | **Ståstedsanalysen 2014**  [**Hva er en Ståstedsanalyse?**](http://www.udir.no/Utvikling/Verktoy-for-skoleutviklinganalyser/Stastedsanalyse-for-skoler/)  **Bakgrunn for ståstedsanalysen:**  Ståstedsanalysen er et refleksjons- og prosessverktøy og et hjelpemiddel til bruk ved gjennomføring av skolebasert vurdering (jf. § 2-1 i forskriftene til opplæringsloven og § 2-1 i forskriftene til privatskoleloven). Målet er å skape felles refleksjon om skolens praksis og om hvilke områder skolen vil prioritere å arbeide videre med.  I analysen sammenstilles data fra Skoleporten, blant annet data om ressurser, resultater fra Elevundersøkelsen og elevresultater fra Nasjonale prøver. Disse blir sett i sammenheng med de ansattes vurdering av skolens praksis. Dette gir skolen et utgangspunkt for å velge ut og prioritere noen innsatsområder for å sette i verk en helhetlig skoleutvikling.    Konklusjonene i Ståstedsanalysen er et uttrykk for hvordan de ansatte vurderer skolens praksis, hva som er skolens sterke sider og hva som er skolens utfordringer. Verktøyet gir ikke resultater som kan brukes til å sammenligne ulike skoler i en kommune eller i en fylkeskommune.  **Prosessen i arbeidet med analysen på Lassa skole.**  **Fase 1: Drøfting av innsamlet informasjon om skolen**   * Ressurser * Læringsmiljø * Elevresultater * Dette datagrunnlaget ble drøftet i personalet. Det ble ikke trukket noen konklusjoner, men drøftingen skapte et viktig grunnlag for neste fase. * Vi vurderte styrker og utfordringer utfra tallmaterialet. Etter plenumssamling delte vi personalet i grupper hvor alle fikk i oppgave å se på hva vi gjorde på Lassa skole for å lykkes innen de områdene vi scoret godt på. Vi hadde ikke, i denne fasen fokus på hva vi kunne gjøre bedre eller hva som var våre utfordringer. Målet var å bli bevisst på hva vi gjorde bra, for å kunne gjøre mer av det. * Neste skritt var å undersøke skolens praksis. Personalet svarte på undersøkelsen ved å vurdere skolens praksis ut fra en rekke påstander om god praksis. I forkant av at alle svarte på undersøkelsen hadde vi 4 samlinger hvor vi gikk gjennom alle påstandene som skulle besvares for å sikre at vi definerte begrepene og påstandene på samme måte. * Det er viktig å være bevisst på at resultatene fra undersøkelsen kun gir noen indikasjoner på hvor skolen står i lys av tegn på god praksis. De egner seg bare som et underlag for personalets felles drøfting ved oppstart, valg og prioritering av forbedringstiltak.   **Påstandene i hoveddelen er samlet under følgende temaer:**   * Kompetanse og motivasjon * Tilpasset opplæring og vurdering * Læringsmiljø og rådgiving * Kultur for læring * Ledelse * Profesjonsutvikling og samarbeid   Lassa skole er en skole med høy trivsel både blant elever og personalet. Vi har jevnt gode faglige resultater over tid og elever som er motiverte for læring. Selv om resultatene i lesing er over snittet for Stavanger Kommune er dette noe vi ønsker å jobbe mer med. Vi ser at ved de omleggingene vi har gjort på leseopplæringen, samt den nye leseplanen vi har laget så håper vi at det kan vise resultater i form av økt læringsutbytte..  Tilpasset opplæring er et vanskelig område og analysen viser at vi klarer det godt, men at vi kan ha et forbedringspotensialet på dette området.  Det forekommer lite mobbing på Lassa skole. Dette, mener vi skyldes systematisk jobbing ifht. sosial kompetanse som har egne årsplaner ved skolen, samt et velfungerende Elevråd som har disse temaene på dagsplanen. Elevrådet jobber til beste for felleskapet og det mener vi at vi ser resultater av.  Relasjoner er viktig på Lassa skole. Lærer – elev, hjem – skole og relasjonene mellom personalet og ledelsen. Vi mener dette er noe av styrken til Lassa skole. Vi har for det meste veldig positive foreldre som er med på å støtte skolens arbeid og legger vekt på det gode samarbeidet.  Ståstedsanalysen viser at vi har en skole med gode rutiner for daglig drift og at det er et godt forhold mellom ledelse og personalet. Det er tydelig pedagogisk ledelse og ansvarsfordeling på skolen.  Vurderingspraksisen til skolen skal det jobbes med fremover. Det foregår mye god vurdering på Lassa, og skolen scorer godt både på foreldreundersøkelsen og elevundersøkelsen innen område. Lærerne selv vurderer seg noe mer kritisk. Det er et godt utgangspunkt for forandring og som vi vil jobbe videre med. Vi definerer oss selv som en lærende organisasjon og det er et godt utgangspunkt for utvikling.  Informasjon tatt til etterretning. |  |
| 10/15 | **Tilsyn Miljørettet Helsevern Lassa skole v/ rektor**  Tilsyn gjennomført uten merknader, bortsett fra at det søkes om nedgravde containere og tilsyn på heis i bygget.  Ellers var alt av HMS prosedyrer, dokumentasjon og brannbok i orden.  Informasjon tatt til etterretning. |  |
| 11/15 | **Ny møtedato satt til 15.april.**  Vil avhenge litt av prosessen videre med budsjettet og utfallet av henvendelsen til Økonomiavdelingen og skolesjef. |  |
| 12/15 | **Eventuelt**  Henvendelse fra Fovea ang. fotografering, slik vi har gjort tidligere år.  **Vedtak:** Vi gjennomfører fotografering med enkeltbilde av 1. 4. og 7.klasse – samt gruppebilde av alle klassene. Alle eleven får en katalog. |  |

Referent: Kristin Haugen Olsen